Ώρος Ιρύ

Ο Ώρος Ιρύ ή Χορ Ιρύ ή Ρο (Iry-Hor ή Ro), ήταν βασιλιάς της προδυναστικής περιόδου στη Κάτω Αίγυπτο. Αν και κάποτε είχε αμφισβητηθεί η ύπαρξή του, τώρα πιστεύεται ότι είναι υπαρκτό πρόσωπο, πιθανώς ο προκάτοχος του Ώρου Κα. 

Το όνομά του είχε εντοπιστεί το 1902 από τον αρχαιολόγο Φλίντερς Πέτρι, σε επιγραφή στο σύμπλεγμα τάφων Β1 και Β2, στη νεκρόπολη της Αβύδου, δίπλα στους τάφους του Ναρμέρ και του Ώρου Κα. Ο Πέτρι θεώρησε πως το σύμπλεγμα αυτό ανήκε σε βασιλιά του οποίου το όνομα απέδωσε ως Ρο. Ωστόσο από τότε αρκετοί ειδικοί αμφισβήτησαν την ύπαρξη αυτού του βασιλιά, στηριζόμενοι, εκτός των άλλων, στο ότι το όνομα δεν περικλειόταν από serekh (δηλ. ορθογώνιο με γεράκι στην κορυφή), όπως κανονικά γινόταν με όλους τους βασιλείς της ύστερης προδυναστικής και πρωτοδυναστικής περιόδου. Έτσι θεωρήθηκε ότι οι τάφοι Β1 και Β2 ήταν είτε χώροι αποθήκευσης, με το όνομα να αφορά σε σήμα θησαυροφυλακίου, είτε ανήκαν σε αξιωματούχο σύγχρονο του Ναρμέρ. Μέχρι το 1996, ο Γερμανός αρχαιολόγος Γκύντερ Ντρέγιερ (Gunter Dreyer) ανέσκαψε εκ νέου τους τάφους Β1 και Β2 και έφερε επίσης στο φώς έναν ακόμη χώρο που ανήκει στο σύμπλεγμα αυτό, τον Β0.  Έτσι το ταφικό σύμπλεγμα χαρακτηρίζεται πια από βασιλικές διαστάσεις. Επίσης, τα αντικείμενα με το όνομα του Ιρύ τα οποία ανακάλυψε έφταναν τα 22.Edwin C. M. van den Brink: Two Pottery Jars Incised with the Name of Iry-Hor from Tomb B1 at Umm El-Ga'ab, Abydos, διαθέσιμο online , στο: Zeichen aus dem Sand, Streiflichter aus Ägyptens Geschichte zu Ehren von Günter Dreyer, Eva-Maria Engel, Vera Müller and Ulrich Hartung επιμελ., Harrassowitz Verlag, Wiesbaden, 2008, ISBN 978-3-447-05816-2Wilkinson 1999, σ. 46  

Επιπλέον, το 2012, βρέθηκε επιγραφή του Χορ-Ιρύ στο Σινά, όπου στα δεξιά του ονόματος υπάρχει serekh σε αρχαϊκή μορφή.P. Tallet, D. Laisnay: Iry-Hor et Narmer au Sud-Sinaï (Ouadi 'Ameyra), un complément à la chronologie des expéditios minière égyptiene, στο: BIFAO 112 (2012), 381-395, διαθέσιμο online Η επιγραφή αναφέρει την πόλη της Μέμφιδας, ανάγοντας την ίδρυσή της  σε εποχή πριν τον Ναρμέρ και επαληθεύοντας ότι ο Ιρύ βασίλευε σ' αυτήν. Μετά από αυτή την ανακάλυψη, οι περισσότεροι αιγυπτιολόγοι, μεταξύ αυτών ο Ντρέγιερ και οι Pierre Tallet και Damien Laisney που ανακάλυψαν την επιγραφή, πιστεύουν τώρα ότι ο Ιρύ ήταν πραγματικός βασιλιάς.

 Παραπομπές 

 Πηγές 
 Wilkinson, Toby A. H. Early Dynastic Egypt, Routledge, London/New York 1999, ISBN 0-415-18633-1

 Εξωτερικοί σύνδεσμοι 
Η Δυναστεία 0
Βασιλιάς Χορ Ιρύ
ο τάφος του  Ώρου Ιρύ

Ω